
RELATÓRIU ATIVIDADE KONSULTASAUN SUKU  PROGRAMA TLAUS4RESILIENCE IHA MUNICIPIU COVALIMA
[bookmark: introdusaun]1. Introdusaun
TLAus4Resilience maka Australia nia programa prinsipál ba reziliénsia klimátika iha Timor-Leste. Programa ne'e  nia objektivu principal mak atu hametin seguransa bee no hasa'e reziliénsia inkluzivu ba klima no dezastre sira entre komunidade rurál sira ne'ebé vulnerável liu-hosi hametin sistema sira, adaptasau, planeamentu bazeia ba evidénsia, no mekanizmu governasaun inkluzivu.
World Vision Timor-Leste (WVTL) parseria ho CARE Timor-Leste no konsórsiu husi Organizasaun Sosiedade Sivíl nasionál (CSOs) mak  implementa Programa TLAus4Resilience iha munisípiu 4 ( Ermera, Covalima,Baucau no Bobonaro) . Tuir mai Workshop Lansamentu Nasionál no Orientasaun Munisipál, faze krítiku tuirmai hala’o  konsultasaun Suku  ne’ebé komprensivu iha suco alvu sira.
Hahu husi  dia 25 – 27 Augusto 2026 CARE iha Timor Leste liu husi Program TLAUs4Resileince  hamutuk ho nia  parseiru sira  (CVTL,MOFE,PNBESI-TL no PERMETIL) inklui Servisu Municipiu (SMASA,Agrikultura no peskas, Pretasaun sivil no disaster naturais) Representante Ministeriu Turismo e ambiente no APC Covalima halao atividade konsultasaun iha suku alvu  6 iha  Municipiu Covalima. Konsultasaun suku hanesan atividade ida hodi promove partisipasaun komunidade (lideransa suku, representante komunidade, feto, juventude no grupu vulnerável)  iha prosesu planeamentu no implementasaun atividade/projetu iha nível local  hodi fahe sira nia hanoin,   identifika dezafiu sira, analiza vulnerabilidade, mapa ba kapasidade/rekursu lokál, indentifika  prioridade ba asaun adaptasaun, no kontribui ba dezeñu no implementasaun atividade sira programa nian.  Atividade ne’e importante atu asegura katak atividade ne’ebé sei implementa responde ba prioridade no nesesidade real komunidade local , bazeia ba evidénsia, promove transparénsia, inkluzaun no kolaborasaun entre parte interesadu sira 
[bookmark: objetivu-atividade]2. Objetivu Atividade
1. [bookmark: objetivu-espesífiku]Introdús Programa TLAus4Resilience, ninia objetivu sira, aprosimasaun sira, rezultadu sira ne'ebé hein, no modalidade sira implementasaun nian.
2. Estabelese konfiansa, transparénsia, no relasaun kolaborativu entre komunidade sira, autoridade lokál sira, parseiru implementadór sira, no parte interesada sira governu nian.
3. Promove propriedade no partisipasaun komunidade nian iha faze hotu-hotu programa nian. Komprende realidade lokál sira kona-ba: Dezafiu sira seguransa bee nian; Impaktu sira hosi mudansa klimátika; Risku no vulnerabilidade sira ba dezastre; Limitasaun sira ba subsisténsia; Degradasaun ambientál; Kapasidade reziliénsia ne’ebé eziste no prátika adaptasaun.
4. Identifika barreira ne’ebé grupu vulnerável sira hasoru, inklui: Feto no labarik-feto sira; Ema ho Defisiénsia (PWD); Jóven; Ema katuas-ferik sira; Veteranu sira; Uma-kain sira ne'ebé marjinalizadu.
5. Dezenvolve Perfil Suco detallu ne ebé kaptura dimensaun sosiál, ambientál, institusionál, ekonómiku, no relasiona ho klima.
6. Valida no komprende Planu Dezenvolvimentu Suco no prioridade dezenvolvimentu lokal.
7. Fasilita identifikasaun inisiál lidera husi komunidade kona-ba solusaun reziliénsia no prioridade adaptasaun.
8. Jera evidénsia no informasaun baze hodi suporta programasaun adaptativu, planeamentu anuál, monitorizasaun, no aprendizajen.
9. Identifika komunidade ida adekuadu ba Peskiza Longitudinál hodi suporta aprendizajen no jerasaun evidénsia.
10. Asegura katak planu serbisu anuál no investimentu programa iha futuru hetan informasaun husi prioridade komunidade nian no solusaun ne’ebé identifika lokalmente.
[bookmark: data-no-fatin]3. Data no Fatin
 Atividade konsultasaun suku realiza iha suku tarjetu 6  ho nia deltaho hanesan tuir mai ne’e : 
· Atividade konsultasaun suku realiza husi dia 25 – 27 Agusto 2026  iha suku 6 mak hanesan : Suku Holpilat,Matai, Belacasak, Raimei,Lour no Tha-silin.
[bookmark: partisipante]4. Partisipante
  Konsultasaun envolve reprezentante husi:
· Xefe Suku; Xefe Aldeia; Konsellu Suku; Feto; Mane; Juventude; Grupu komunidade;
Grupu vulnerável;Parte interesadu relevante sira hanesan SM SMASA, SM Apoiu organizasaun komunitariu no NGO, SM Agrikultura, SM protesaun sivil no disaster naturais, SM PNDS, Kordenador Municipiu Ministeriu Turismo no Ambiente  no APC no mos ekipa CARE iha Timor leste ho nia parseiru sira.
Total partisipante: 

	No
	PA
	Suku
	Mane
	Feto
	Total

	1
	Maucatar
	Matai
	28
	23
	51

	2
	Maucatar
	Holpilat
	27
	17
	44

	3
	Maucatar
	Belaksak
	36
	16
	52

	4
	Zumalai
	Raimea
	29
	14
	43

	5
	Zumalai
	Taz-hilin
	19
	17
	36

	6
	Zumalai
	Lour
	33
	41
	226

	
	139
	87
	226


[bookmark: metodolojia-atividade]5. Metodolojia Atividade
Konsultasaun hala’o liuhusi aprezentasaun, diskusaun aberta, diskusaun grupu/FDG (Sesaun ketak) ho: Feto, Juventude, Ema ho Defisiénsia, Veteranu, membru GMF, Lider Komunitáriu sira ), Entrevista Informador Prinsipal/KII, observasaun no dokumentasaun no mapamento. 
[bookmark: pontu-prinsipál-husi-diskusaun]6. Pontu Prinsipál  iha atividade konsultasaun suku maka 
Durante atividade konsultasaun suku , diskusaun foka ba tópiku sira hanesan:
1. Apresentasaun Objetivu – Esplika objetivu programa TLAus4Resilience  no razaun husi konsultasaun ba komunidade. 
2. Identifikasaun Problema – Identifika problema no dezafiu prinsipál ne’ebé komunidade enfrenta. 
3. Identifikasaun rekuru  no Prioridade – Determina rekuru  no prioridade komunidade nian. 
4. Diskusaun no Fahe Opiniaun – Fó oportunidade ba partisipante sira atu fahe hanoin, esperiénsia no preokupasaun. 
5. Sugestaun no Rekomendasaun – Rekolla sugestaun husi komunidade kona-ba solusaun no asaun ne’ebé presiza. 
6. Acordu no Kompromisu – Estabelese entendimentu no kompromisu entre lideransa no komunidade. 
7. Planu Asaun Tuir Mai – Define asaun no atividade sira ne’ebé sei halo bazeia ba rezultadu konsultasaun. 
8. Dokumentasaun – Regista pontu importante, desizaun, rekomendasaun no lista partisipante ba relatóriu.

[bookmark: feedback-no-rekomendasaun-komunidade]7. Prioridade  no Rekomendasaun Komunidade husi konsultasaun suku
Bazeia ba diskusaun, komunidade  indentifka prioridade sira no rekomendasaun sira tuir mai:
· Halo manutensaun kik ba Sistema be’e mos  inklui hadia  makina Bomba be’e no kanalizsaun baziea ba prioridade suku. 
· Suporta atividade matenek ba agrikultura/ climate smart agriculture inkuli atividade konservaaun be’e/NBS iha suku tarjetu sira baziea ba prioridade suku.
· Estabelese no reforsa grupu rai no impresta osan (RAIS) baziea ba prioridade suku.
· Kapasitasaun ba grupu tarjetu sira konaba Jeneru no salva guarda
· Atividade tenke responde ba nesesidade no prioridade komunidade;
· Lideransa Suku no komunidade tenke envolve iha prosesu implementasaun;
· Informasaun kona-ba atividade tenke fahe ho maneira klaru no transparente;
· Komunidade tenke iha oportunidade atu fó feedback durante implementasaun;
· Programa sei la implementa atividade iha aldeia hotu maibe sei foku ba aldeia nebe’e mais vulnarabel. 
· Organizasaun/projetu tenke kontinua halo konsultasaun ho komunidade bainhira presiza.

[bookmark: rezultadu-atividade]8. Rezultadu husi Konsultasaun Suku
Rezultadu husi konsultasaun suku bele aprezenta hanesan tuir mai:
a. Partisipasaun komunidade
· Komunidade, lideransa suku, grupu feto, juventude no reprezentante grupu vulnerável sira partisipa no fahe sira-nia opiniaun kona-ba situasaun no nesesidade iha suku.
b. Objektivu programa 
· Partisipante sira komprende liután kona-ba objetivu no atividade programa 
c. Identifikasaun problema prinsipál
· Konsultasaun identifika problema no dezafiu prinsipál ne’ebé komunidade enfrenta, inklui asesu be’e mos, disaster naturais, produsaun agrikultura menus, asesus ba merkadu,  infraestrutura basiku, oportunidade ekonomia no partisipasaun feto no joventude menus 
d. Nesesidade no prioridade komunidade
· Komunidade define prioridade sira ne’ebé presiza atensaun no apoiu, bazeia ba nesesidade real iha suku 
e. Sugestaun no rekomendasaun
· Partisipante sira fó sugestaun kona-ba solusaun, estratéjia no atividade ne’ebé bele ajuda responde ba problema identifikadu.

f. Implementasaun  plano  prioridade  
· Implementasaun atividade sira bazeia  prioridade  sira ne’ebe identifika ona iha nivel Suku/Aldeia  no CARE TL sei konsentra  aldeia  nebe mais vulnarabel . 
g. Acordu no kompromisu
· Lideransa suku no komunidade konkorda atu servisu hamutuk, fahe responsabilidade no apoia implementasaun atividade prioritária.

h. Planu asaun tuir mai
· Rezultadu konsultasaun sei uza nu’udar baze ba preparasaun planu asaun no implementasaun atividade iha suku/aldeia , ho konsiderasaun ba prioridade no rekomendasaun husi komunidade.

[bookmark: asaun-tuirmai]9. Asaun Tuirmai

	No.
	Asuntu/Asaun
	Responsável
	Prazu/Nota

	1
	Sei dizitaliza no valida mapa suku  nia 
	CARE no G-SIC 
	Quartel da-4

	2
	Dezenvove prefil suku 
	CARE  
	Quartel da-4

	3
	Halao atividade CVCA/Community vulnerability capacity assessment iha suku tarjetu sira
	PERMATIL no CVTL
	Antes  atividade terenu

	4
	Halao atividade  Base-line assessment   iha suku tarjetu 
	CVTL no CARE 
	Antes  atividade terenu

	5
	Ekipa sei aprezenta  resultadu konsultasaun suku no prioridade ne’ebe programa sei implementa iha suku alvu sira 
	CARE no parseiru sira
	Antes  atividade terenu

	6
	Implementa plano  prioridade  sira ne’ebe identifika ona kada aldeia (aldei nebe mais vulnarabel) liu husi konsultasaun suku 
	CARE no parseiru sira 
	Quartel da-4




CARE Timor-Leste ho Parseiru Sira Hala'o Konsultasaun Suku ba Programa TLAus4Resilience iha Munisípiu Covalima
COVALIMA, 27 Agostu 2026 – CARE Timor-Leste hamutuk ho nia parseiru konsórsiu sira hala'o ho susesu atividade Konsultasaun Suku iha suku alvu hitu (6) iha Munisípiu Covalima, hodi hametin reziliénsia klimátika no seguransa bee moos iha nível komunitáriu.
Atividade ne’ebé la'o husi dia 25 to’o 27 Agostu 2026 ne’e envolve suku Matai, Holpilat, no Belacasak (Postu Administrativu Maucatar), hamutuk ho suku Raimea, Taz-hilin, no Lour (Postu Administrativu Zumalai).
Konsultasaun ne'e parseiru sira hala'o hodi habelar programa TLAus4Resilience, ne'ebé finansia husi Governu Austrália no implementa husi World Vision Timor-Leste (WVTL), CARE Timor-Leste, hamutuk ho Organizasaun Sosiedade Sivíl (CSOs) nasionál sira hanesan CVTL, MOFE, PNBESI-TL, no PERMETIL. Atividade ne'e mós hetan apoiu masivu husi Autoridade Munisipál Covalima, inklui Servisu Munisipál SAASA, Agrikultura no Peskas, Proteasaun Sivíl, PNDS, Representante Ministériu Turizmu no Ambiente, no APC.
Promove Partisipasaun Inkluziva no Foti Prioridade Lokál
Konsultasaun ne'e sai hanesan matan-dalan boot ida hodi fó espasu ba komunidade—inklui lideransa lokál, feto, juventude, katuas-ferik, veteranu, no Ema ho Defisiénsia (PWD)—atu fahe sira-nia hanoin, analiza vulnerabilidade, no identifika prioridade reál iha sira-nia leet.
Iha konsultasaun ne'e, partisipante sira hamutuk 300 (ne'ebé kompostu husi mane 172 no feto 128) foti prioridade no rekomendasaun xave balu ba programa nian, hanesan:
1. Asesu Bee Moos: Halo manutensaun ba sistema bee moos, mákina bomba bee, no reabilitasaun kanalizasaun.
2. Agrikultura Inkluzivu: Fó apoiu ba Prátika Agrikultura Inteligente ba Klima (Climate Smart Agriculture) no konservasaun bee liuhusi Solusaun Bazeia ba Natureza (NBS).
3. Ekonomia Komunitária: Estabelese no reforsa Grupu Rai no Impresta Osan (RAIS).
4. Kapasitasaun: Fó formasaun orientadu ba Jéneru no Salva-guarda ba grupu targetu sira.
Transparénsia no Foku ba Aldeia Vulnerável
Membru komunidade no lider lokál sira foti kompromisu firme atu servisu hamutuk ho CARE no parseiru sira. Iha sesaun ne'e mós esplika ho klaru katak implementasaun programa sei konsentra liu ba aldeia sira ne'ebé vulnerável liu hodi asegura katak apoiu ne'ebé to'o bele responde ba nesesidade urjente no ho evidénsia ne'ebé forte.
Pasu Tuirmai (Next Steps)
Hahu husi Kvartál da-4 (Q4) ba oin, ekipa TLAus4Resilience sei konsolida rezultadu konsultasaun sira ne'e hodi:
· Digitaliza no valida mapa suku nian hamutuk ho G-SIC.
· Finaliza Perfil Suku (Suco Profile).
· Hala'o Avaluasaun Vulnerabilidade no Kapasidade Komunitária (CVCA) no Baseline Assessment ho PERMATIL no CVTL antes tama ba implementasaun terenu.
Liuhusi konsultasaun inkluzivu ne'e, programa TLAus4Resilience komprometidu atu harii futuru ne'ebé forte, reziliente, no seguru ba bee mós iha Munisípiu Covalima.

